ai4bharat/Pralekha huggingface dataset:
قبائیلی امور کی وزارت
مرکز کے زیر انتظام علاقے دادر اور نگر حویلی اور دمن اور دیو میں اس سال ون دھن یوجنا کی توسیع کی جائے گی
نئی دہلی،1جون2021/ ون دھن یوجنا کے نفاذ کی پیش رفت کا جائزہ لینے کے لئے ریاستی سطح پر منعقدہ ویبنار کی سیریزکےساتھ آگے بڑھتے ہوئے ٹرائفیڈ نے حال ہی میں مرکز کے زیر انتظام علاقے دادر اور نگر حویلی نیز دمن اور دیو ریاست کی ٹیموں اور ون دھن ترقی مرکز –وی ڈی وی کے کے ساتھ ایک آؤٹ ریچ اجلاس کا انعقاد کیا۔ اس اجلاس کا اہم مرکز پروجیکٹ کے نفاذ کی پیش رفت کے سلسلہ میں آئندہ منصوبہ بنانا تھا۔ مختلف ایجنسیوں کے حصہ داروں نے کہا کہ ، اس پروگرام کو مرکز کے زیر انتظام علاقوں میں سال کے آخر ہونے تک فی الحال منظوری ایک وی ڈی وی کے کلاسٹر سے بڑھا کر دس وی ڈی وی کے کلیسٹر تک بڑھانے کی تیاری زوروں سے چل رہی ہے۔
ویبنار کی شروعات ٹریفیڈ کے منیجنگ ڈائریکٹر جناب پروین کرشن کے خطاب کے ساتھ ہوئی۔ منیجنگ ڈائریکٹرنے این ایف پی ٹی اسکیم، ون دھن یوجنا اور دیگر متعلقہ اہم پروجیکٹوں کے لئے ایم ایس پی کی نفاذ کی ضرورت اور اہمیت کو دوہرایا جو قبائلی لوگوں کے لئے روزگار اور آمدنی کے ذرائع پیدا کرنے میں کافی مدد گار ہے۔ انہوں نے کہا کہ ، وبا کے موجودہ دور کے دوران ہمیں مکمل حفاظتی تدابیر کو لازمی طور سے نافذکرنے کا خصوصی طور پر دھیان رکھنا چاہئے۔
اس کے بعد علاقے کے علاقائی منیجر کے ذریعہ ایم ایف پی اسکیم اور ون دھن یوجنا کے لئے کم سے کم امدای قیمت کے نفاذ کی صورتحال پر ایک تیز رفتار کارروائی کرنے کا اعادہ کیا گیا۔اس میں حصہ لینے والی نفاذی ایجنسیوں کے ساتھ تبادلہ خیال کی بنیاد پر یہ فیصلہ کیا گیا کہ ، اس سال کم سے کم دس وی ڈی وی کے سی کی تشکیل کی جائے گی ، جس کے لئے اضافی مشورے پیش کئے جائیں گے۔ اس کے تحت 2 کلسٹر بھی اسکیم کی پائپ لائن میں ہیں۔ اس بات پر بھی اتفاق کیا گیا کہ، مرکز کے زیر انتظام علاقے میں ڈیری کوآپرٹیو ڈھانچہ کے موجودہ سیلف ہیلپ گروپوں کو ون دھن یوجنا سے جوڑا جائے گا۔ ٹرائیفو پارک فروغ دینے کے امکانات تلاشنے اور ایک نیا ٹرائبس انڈیا انڈیا آؤٹ لیٹ شروع کرنے کا بھی منصوبہ بنایا جائے گا۔
میٹنگ کے دوران پانچ مراحل والی اسکیم تیار کی جائے گی ۔ اس پانچ مراحل والے اسکیم کے پہلے مرحلے میں ہر ایک وی ڈی وی کے سی میں ایم ایف پی ایف کی خریداری کے لئے اشیا کی پہنچان اور خریداری کے مقام اور گوداموں سمیت بنیادی ڈھانچے کے منصوبہ بند ترقی کے ساتھ اسے مضبوطی فراہم کرنا شامل ہے۔
اس ویبنار کا بقیہ حصہ مقامی سرکاری ٹیموں یا ون دھن وکاس مرکزوں یا گروپوں سےمتعلق سوالوں کی وضاحت پر مرکوز تھا۔ کووڈ کے دوران محفوظ کام کے نظام کے بارےمیں وی ڈی وی کے اراکین کی رہنمائی کرنے کے لئے یونیسیف کے نمائندوں نےبھی ویبنار میں حصہ لیا۔
ٹریفیڈ کے ذریعہ 10 سے 28 مئی 2021 کے دوران ملک بھر کے اسٹیک ہولڈرز ی ریاستوں کے اعلی افسران کے ساتھ ویبنار کے ایک سیریز کے انعقادکیا گیا ہے۔
ش ح۔ ش ت۔ج
Uno-5056
(Visitor Counter : 150
نائب صدر جمہوریہ ہند کا سکریٹریٹ
نائب صدر 4 اگست 2023 کو ناگپور کا دورہ کریں گے
نائب صدر راشٹرسنت تُکادوجی مہاراج ناگپور یونیورسٹی کی صد سالہ تقریبات میں شرکت کریں گے
نائب صدر نیشنل اکیڈمی فار ڈائریکٹ ٹیکسزمیں افتتاحی خطبہ’پرنیتی‘ دیں گے
ہندوستان کے نائب صدر جناب جگدیپ دھنکھڑ 4 اگست 2023 کو ناگپور کا دورہ کریں گے جہاں وہ راشٹرسنت تُکادوجی مہاراج ناگپور یونیورسٹی  کی صد سالہ تقریبات میں مہمان خصوصی ہوں گے۔
اپنے دورے کے دوران نائب صدر جمہوریہ کوی ور سریش بھٹ کلچرل آڈیٹوریم ریشمی باغ کا دورہ کریں گے۔
دن کے آخر میں، جناب دھنکھڑ نیشنل اکیڈمی فار ڈائریکٹ ٹیکسز میں انڈین ریونیو سروس کے آفیسر ٹرینیز کے لیے افتتاحی خطبہ ’پرنیتی‘ دیں گے۔
امور داخلہ کی وزارت
این آئی اے کے سپرد کئے گئے 90 فی صد سے زیادہ معاملات میں قصور واروں کوملی سزا
نئی دہلی، 03 مارچ /امورِ داخلہ کے مرکزی وزیر مملکت جناب جی کشن ریڈی نے آج لوک سبھا میں قومی تفتیشی ایجنسی  کی کارکردگی سے متعلق دریافت کئے گئے ایک سوال کے تحریری جواب میں بتایا کہ این آئی اے کی تخلیق این آئی اے ایکٹ ، 2018 کے تحت ہوئی تھی ، جسے قومی اور بین الاقوامی اثرات کے حامل دہشت گردی سے متعلق معاملات اور ملک کی خود مختاری ، سلامتی اور اتحاد پر اثر انداز ہونے والے جرائم کی جانچ پڑتال کرنے اور اُن پر مقدمہ چلانے کا اختیار ہے ۔
اپنے قیام کے وقت سے لے کر اب تک مرکزی حکومت نے این آئی اے کو 319 معاملات جانچ پڑتال کے لئے سونپے ۔ درج کئے گئے کُل معاملات میں سے 237 معاملات میں فرد جرم داخل کی جا چکی ہے ۔ 62 معاملات میں فیصلے بھی سنائے جا چکے ہیں ، جن میں سے 56 معاملات میں سزا ہوئی ہے ۔ ان معاملات میں مجموعی طور پر 276 افراد کو ماخوذ کیا گیا ہے ۔ جناب ریڈی نے بتایا کہ ماخوذ کئے جانے کی شرح 90.32 فی صد ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.1011
(Visitor Counter : 68
اسٹیل کی وزارت
جناب رام چندر پرساد سنگھ نے کانکنی ، اسٹیل کی مصنوعات تیار کرنے اور آخری بار استعمال ہونے والی اشیا تیار کرنے کے دوران پیدا کچرے کے استعمال کے زبردست امکانات کو اجاگر کیا
اسٹیل کی وزارت کی پارلیمانی مشاورتی کمیٹی کی میٹنگ تریپورہ میں منعقد ہوئی جس کا عنوان تھا اسٹیل کے شعبے میں سرکلر معیشت کا خاکہ
نئی دہلی،02 جولائی ، 2022/ اسٹیل کے مرکزی وزیر جناب رام چندر پرساد سنگھ نے تریپورہ میں جمعہ کو اسٹیل کی وزارت کے تحت پارلیمانی مشاورتی کمیٹی کی صدارت کی۔ جس کا مقصد اسٹیل کے شعبے میں سرکلر معیشت سے متعلق خاکے کے موضوع پر تبادلۂ خیال کرنا تھا۔ اسٹیل اور دیہی ترقی کے وزیر جناب پھگن سنگھ کلستے بھی میٹنگ میں موجود تھے۔
کمیٹی کے چیئر مین، اسٹیل کے وزیر جناب رام چندر پرساد سنگھ نے کانکنی ، اسٹیل کی مصنوعات تیار کرنے اور آخری بار استعمال ہونے والی اشیا سے پیدا ہونے والے کچرے کے استعمال کے زبردست امکانات کو اجاگر کیا۔ چیئرمین نے تجاویز کو قبول کیا اور زور دے کر کہا کہ اس سے سرمایہ کاری ،روزگار و ترقی کو بڑھاوا ملے گا اور یہ سرکلر معیشت کو فروغ دینے کے لیے وزیراعظم کے ویژن کے عین مطابق ہے۔ چیئرمین نے متعلقہ فریقوں سے زور دے کر کہا کہ وہ اسٹیل کے شعبے میں سرکلر معیشت کو فروغ دینے اور کچرے کو دولت میں بدلنے کے لیے واضح اقدامات کریں۔
میٹنگ کے دوران سرکلر معیشت کے تصور کی وضاحت کی جس میں قدرتی وسائل کے استعمال کو کم سے کم کرنا شامل ہے۔ اس میں چھ اصولوں کپر عمل کیا جانا بھی شامل ہیں جو اس طرح ہیں، کم استعمال کیجیے، دوبارہ استعمال کیجیے، دوبارہ قابل استعمال بنایئے، خراب کو صحیح کیجیے، دوبارہ ڈیزائن کیجیے اور دوبارہ تیار کیجیے۔ جس کا مقصد وسائل سے حاصل ہونے والے سامان کو زیادہ زیادہ کفایتی طور پر استعمال کرنا اور ماحول پر پڑنے والے اثرات کو کم کرنا ہے۔
کمیٹی کو بتایا گیا کہ اسکریپ اور دوسرے کچرے والی اشیا کے ذریعے اسٹیل تیار کرنا ماحول دوست اسٹیل کی جانب ایک قدم ہے۔ یہ بات بھی اجاگر کی گئی کہ کانکنی اور اسٹیل بنانے کے دوران مختلف قسم کے کچرے ، اسکریپ اور ضمنی مصنوعات کو اسٹیل بنانے اور سیمنٹ تیار کرنے ، سڑک تعمیر کرنے اور زراعت جیسی دوسری جگہوں پر استعمال کرنے کے لیے موثر طور پر استعمال کیا جاسکتا ہے۔
میٹنگ میں اسٹیل کے شعبے میں موقعوں ، فوائد ، چیلنجوں اور سرکلر معیشت تشکیل دینے کے معاملات پر کمیٹی کے ارکان کے ساتھ بات چیت ہوئی۔ کمیٹی کے ارکان نے اسٹیل کی وزارت کے کام کو سراہا اور اسٹیل کے شعبے میں سرکلر معیشت کے مقصد کو حاصل کرنے کے لیے مختلف اقدامات کی تجویز رکھی۔ کمیٹی کے ارکان نے دیہی علاقوں میں بیداری لانے اور اسٹیل کے استعمال میں اضافہ کرنے کی ضرورت پر بھی زور دیا۔ اسٹیل کے استعمال میں اضافے سے مستقبل میں اسٹیل اسکریپ کی دستیابی میں اضافہ ہوگا۔ ارکان نے مشورہ دیا کہ غیررسمی شعبے کو رسمی شعبے سے مربوط کرنے کے لیے اقدامات کیے جانے چاہئیں جس سے اسٹیل کے شعبے میں سرکلر معیشت کے لیے ایک سازگار ماحول تشکیل دینے میں مدد ملے گی۔
ارکان پارلیمنٹ – جناب بدیوت برن مہتو ، چندر پرکاش چودھری ، جناردن سنگھ سیگریوال ، سپت گری سنکر اولاکا، وجے باگھیل اور اکھیلاس پرساد سنگھ نے میٹنگ میں شرکت کی۔ اسٹیل کی وزارت اور سی پی ایس ای کے سینئر افسران بھی اس میٹنگ میں موجود تھے۔
۔۔۔
ش ح ۔ اس۔ ت ح ۔
U - 7161
(Visitor Counter : 78
وزارت اطلاعات ونشریات
روزگار کے مواقع کے بارے میں آگاہی کو پھیلانے کے لئے ای-روزگارسماچار کی شروعات
امید ہے کہ ای- جرنل سے اُن نوجوان قارئین کے بڑھتے ہوئے چیلنج کو پورا کیا جاسکے گا ، جو مواصلات کے الیکٹرانک طریقوں سے دلچسپی رکھنے لگے ہیں
نئیدہلی 08 اگست ۔اطلاعات ونشریات کے مرکزی وزیر جناب پرکاش جاوڈیکر نے حال ہی میں روزسماچار کے ای-ورژن کا آغازکیا۔ اس کا مقصدیہ ہے کہ سرکاری سیکٹر کے اداروں سمیت سرکاری سیکٹر میں روزگار کے مواقع سے روزگارتلاش کرنے والوںکو واقف کرایا جاسکے ۔ اس رسالے میں ماہرین کے ذریعہ لکھے گئے کیرئیر سے متعلق خاص مضامین کے ذریعہ داخلوں اور مختلف نصابوں کے سلسلے میں مواقع کے بارے میں معلومات اوررہنمائی فراہم کی جاتی ہے ۔ امید ہے کہ اس ای-رسالے سے اُن نوجوان قارئین کے بڑھتے ہوئے چیلنج کو پورا کیا جاسکے گا،جو اب مواصلات کے الیکٹرانک ذرائع کو استعمال کرنے میں زیادہ دلچسپی رکھتے ہیں۔
اس جرنل کی قیمت اس کی چھپائی کے ورژن کی 75 فیصد کے برابر رکھی گئی ہے اور یہ سالانہ 400روپے کے چندے پر مل سکتا ہے ۔اسے ویب سائٹ : www.employmentnews.gov.in پر اور ای ورژ ن ٹیب پر کلک کرکے دیکھا جاسکتا ہے۔
پس منظر:
روزگار سماچار ،ایمپلائمنٹ نیوز  کا ترجمہ ہے ۔ ایمپلائمنٹ نیوز بھارت سرکار کی اطلاعات ونشریات کی وزارت کا روزگارسے متعلق ایک اہم ہفتہ وار جرنل ہے۔اس کی شروعات 1976 میں کی گئی تھی اور اس کا مقصد ملک کے بے روزگار اورکم روزگار رکھنے والے جوانوں کو روزگار کے مواقع سے متعلق معلومات فراہم کرنا تھا۔یہ جرنل انگلش میں  ہندی میں  اور اردو میں روزگارسماچار کے طورپرشائع کیا جاتا ہے جس کا سرکولیشن ہفتہ وار ایک لاکھ سے زیادہ ہے۔روزگار کے اس جرنل میں خالی اسامیوں ،روزگار سے متعلق تربیتی پروگراموں ،روزگار دینے والے امتحانوں سے متعلق داخلہ نوٹس اور بھرتی کے امتحانات کے نتائج شائع کئے جاتے ہیں۔ روزگار کے ان مواقع کا تعلق مندرجہ ذیل اداروں سے ہے۔
a مرکزی حکومت ، ریاستی حکومت اور مرکز کے زیر انتظام علاقوں سے متعلق وزارتیں / محکمے /دفاتر /تنظیمیں /خودمختار ادارے سوسائٹیاں اور سرکاری سیکٹر کے ادارے ۔
b قومی ملکیت کے بینک /آر آر بیز /یوپی ایس سی / ایس ایس سی / آئینی اورقانونی ادارے نیز ۔
c یوجی سی/اے آئی سی ٹی ای سے منظورشدہ کالج /ادارے اور مرکزی نیز ریاستی حکومتوں کی یونیورسٹیاں ۔
اس کے علاوہ ایمپلائمنٹ نیو ز ،سماجی اقتصادی مسائل اور کیرئیر کی رہنمائی کے لئے مضامین بھی شائع کرتا ہے ،جس سے نوجوانوں
کواپنا نقطہ ٔ نظر وسیع کرنے میں مددملتی ہے۔روزگا رکا یہ جرنل نوجوانوں خاص طور پر دیہی علاقوں میں رہنے والے نوجوانوں کی رہنمائی کرتا ہے
اورانہیں روزگار کی مارکیٹ نیز روزگار کے مواقع کے بارے میں معلومات فراہم کرنے کے بارے میں مدد کرتا ہے ،بصورت دیگر وہ ان معلومات
سے محروم رہ سکتے تھے۔اس ہفتہ وار کے ذریعہ نوجوان لوگ اپنے کیرئیر کے بارے میں بہتر فیصلے کرسکتے ہیں۔
اپنی سماجی ذمہ داری پورا کرنے کے علاوہ ،جس کے لئے اسے شروع کیا گیا تھا ، ایمپلائمنٹ نیوز/روزگار سماچار باقاعدہ طور پر کافی منافع بھی کمارہا ہے ۔ یہ جرنل ہر سنیچر کو پورے ملک کے طول وعرض میں دستیاب ہوتا ہے ۔
۰۰۰۰۰۰۰
م ن ۔ج ۔رم
U-3639
(Visitor Counter : 123
وزیراعظم کا دفتر
وزیر اعظم نے نمالی گڑھ ریفائنری کے توسیعی پروجیکٹ کے تحت اولین بڑے سائز والے اور زیادہ وزن والے کارگو کے لیے خوشی کا اظہار کیا
وزیر اعظم جناب نریندر مودی نے نمالی گڑھ ریفائنری کے توسیعی پروجیکٹ کے تحت اولین بڑے سائز والے اور زیادہ وزن والے کارگو کی ستائش کی ہے، جو کہ بھارت بنگلہ دیش پروٹوکول راستے سے ہوتے ہوئے پانڈو کثیر ماڈل بندرگاہ پہنچ گیا ہے۔
بندرگاہوں، جہاز رانی اور آبی راستوں کے وزیر کے ذریعہ کیے گئے ایک ٹوئیٹ کا جواب دیتے ہوئے وزیر اعظم نے ٹوئیٹ کیا؛
’’قابل تحسین کارنامہ‘‘
وزارت خزانہ
حکومت تعلیمی شعبے، صنعت اور عوامی اداروں کے مابین اشتراک کی کوششوں کے علاوہ تابناک مواقع سے متعلق تحقیق و ترقی کے کام کے لئے تعاون دے گی
خزانہ اور کارپوریٹ امور کی مرکزی وزیر محترمہ نرملا سیتارمن کی جانب سے آج پارلیمنٹ میں پیش کئے گئے مرکزی بجٹ 23-2022 میں تابناک مواقع کے لا محدود امکانات کا اعتراف کرتے ہوئے کہا گیا ہے کہ گھریلو صلاحیت سازی ، تحقیق و ترقی کی حوصلہ افزائی کےحوالے سے حکومت کا نقطۂ نظر معاون پالیسیوں، ہلکے پھلکے انضباطی کارروائیوں اور مدد بہم پہنچانے والے اقدامات کا رہا ہے۔
بجٹ پیش کرتے ہوئے محترمہ نرملا سیتا رمن نے اس بات پر روشنی ڈالی کہ تابناک مواقع سے متعلق تحقیق و ترقی کے کام کے لئے تعلیمی شعبے، صنعت اور سرکاری اداروں کے درمیان اشتراک کی کوششوں کے علاوہ حکومتی مدد دستیاب کرائی جائے گی۔ انہوں نے کہا کہ مصنوعی ذہانت، ارضی – مکانی نظامات  اور ڈرون ، سیمی کنڈکٹر اور اس کا ماحولیاتی نظام، خلائی معیشت،جینومیکس اینڈ فارماسیوٹیکلز، گرین انرجی اور کلین موبلیٹی سسٹمز کے تعلق سے پائیدار ترقی میں بڑے پیمانے پر مدد کرنے اور ملک کو جدید بنانے کی بے پناہ صلاحیت موجود ہے۔ یہ نوجوانوں کو روزگار کے مواقع فراہم کرتے ہیں اور بھارتی صنعت کو زیادہ مؤثر اور مسابقتی بناتے ہیں۔
وزارت دفاع
ریئر ایڈ میرل کپل موہن دھیر کو جوائنٹ سکریٹری مقرر کیا گیا
ریئر ایڈ میرل کپل موہن دھیر نے فوجی امور کے محکمے میں جوائنٹ سکریٹری کا عہدہ سنبھال لیا ہے۔ وہ یہ ذمہ داری سنبھالنے والے مسلح فورسز کے پہلے عہدیدار ہیں۔ وہ نیشنل ڈیفینس اکیڈمی، کھڑک واسلہ،پنے کے سابق طالب علم ہیں اور نہیں یکم جنوری 1985 کو بھارتی بحریہ میں کمیشن ملا تھا۔
وہ سب سے زیادہ سینئر میرین کمانڈو ہیں۔اور انہوں نے ممتا ز ایم اے آر سی او ایس ادارے ، آئی این ایس ابھی منیو، بھارتی بحریہ کے جنگی جہاز آئی این ایس خنجر اور آئی این ایس رانا کی کمان سنبھالنے سمیت اہم سمندر ی اور ساحلی ذمہ داریاں انجام دے چکے ہیں۔اس کے علاوہ وہ ’’آپریشن پون اور آپریشن جوپیٹر‘‘ سمیت ملک کے اندر اور بیرون ملک قیام امن سے متعلق میشنز کیلئے بھی اپنی خدمات انجام دے چکے ہیں۔ وہ اہم کارروائی جاتی اور اسٹاف عہدوں پر بھی فائز رہ چکے ہیں۔ جن میں فلیٹ آپریشنز آفیسر آف ایسٹرن فلیٹ اور کوموڈور انچارج ورک اپ،انڈین نیول ورک اپ ٹیم کوچی شامل ہیں۔
عہدیدار کو وزارت دفاع کا خاطر خواہ تجربہ ہے۔ کیوں کہ انہوں نے بحریہ کے ہیڈ کوارٹر کے ساتھ ہیڈ کوارٹرس انٹی گریٹڈ ڈیفینس اسٹاف میں مختلف حیثیتوں سے کام کیا ہے۔ ایچ کیو آئی ڈی ایس میں اے سی آئی ڈی ایس  کی حیثیت سے انہوں نے ملک میں ہی مصنوعات سازی یا اشیا کی تیاری پر زیادہ توجہ مرکوز کرنے کے ساتھ سرکاری خرید کے عمل کو زیادہ آسان بناکر ’’میک ان انڈیا‘‘ پہل کے ساتھ ساتھ ’’کاروبار کرنے میں آسانی پیدا کرنے‘‘ پر حکومت کی توجہ کو مزید آگے لے جانے میں ایک اہم کردار ادا کیا ہے۔ وہ کچھ بڑی پالیسیوں کے بانی رہے ہیں۔ ان کے کچھ گراں قدر تعاون میں ، بشمول دیگر کے ’اسٹریٹیجک پارٹنرشپماڈل،نظر ثانی شدہ میک II اور میک III طریق کار‘‘ کے ساتھ ساتھ ’’پوزیٹو انڈی جینائزیشن لسٹ‘‘شامل ہیں ۔انہوں نے دفاع سے متعلق منصوبہ بندی میں مربوط موقف متعارف کرانے کے ساتھ صلاحیت سازی میں فوج کی تینوں شاخوں کی تکمیل کو آگے بڑھایا ہے۔
وہ ڈیفینس سروسز اسٹاف کالج ویلنگٹن اور نیشنل ڈیفینس کالج نئی دہلی سے گریجویٹ ہیں ۔ انہیں ممتا ز خدمات انجام دینے کیلئے ’’وشیشٹ سیوا میڈل‘‘ اور’’ اتی وشیشٹ سیوا میڈل‘‘ سے بھی سرفراز کیا گیا ہے۔
کیمیکلز اور فرٹیلائزر کی وزارت
این ایف ایل وجے پور نے نوجوانوں کی ہنرمندی کے لیے آئی ٹی آئی راگھوگڑھ کے ساتھ مفاہمت نامہ پر دستخط کیا
نیشنل فرٹیلائزرس لمٹیڈ ، جو کہ محکمہ فرٹیلائزرس کے تحت کام کرنے والی ایک پبلک سیکٹر کی کمپنی ہے، نےمتعدد شعبوں میں نوجوانوں کی ہنرمندی کی ٹریننگ اور بھاری اور پروسیس انڈسٹری میں روزگار کے مواقع کے لیے انڈسٹریل ٹریننگ انسٹی ٹیوٹ راگھو گڑھ کے ساتھ ایک مفاہمت نامے پر دستخط کیا ہے۔
این ایف ایل ، وجے پور اکائی نےالیکٹریشین، فٹر اور ویلڈر جیسے پیشہ میں نوجوانوں کی ٹریننگ کے لئے اپنے قریب واقع آئی ٹی آئی ، راگھو گڑھ کے ساتھ ایک مفاہمت نامہ پر دستخط کیا ہے۔طلباء کو ٹریننگ اسکیم کے دوہرے نظام کے تحت ہنرمندی کی تربیت فراہم کی جائے گی، جہاں وہ ادارے میں تھیوریٹیکل ہنرمندی حاصل کرنے کے بعد چھ مہینے تک این ایف ایل وجے پور پلانٹ میں نوکری کے دوران ٹریننگ حاصل کریں گے۔
ٹریننگ کی مجموعی مدت آئی ٹی آئی کے نصابی کورس کے مطابق ہوگی، تاہم ٹریننگ حاصل کرنے والوں کو آئی ٹی آئی ٹریننگ کی مجموعی مدت میں سے چھ مہینے تک صنعت میں ایکسپوژر؍ٹریننگ دی جائے گی۔
اس مفاہمت نامہ کا تبادلہ آج این ایف ایل، وجے پور اکائی کے چیف منیجر جناب نریندر سنگھ اور آئی ٹی آئی راگھو گڑھ کے پرنسپل جناب جے پی کولی کے درمیان ہوا۔ اس موقع پر این ایف ایل وجے پور کے سی جی ایم جناب جگدیپ شاہ سنگھ بھی موجود تھے۔
کمپنی مستقبل میں اس قسم کے مزید متبادل پر غور کررہی ہے، تاکہ پلانٹ کے آس پاس موجود اداروں کے زیادہ سے زیادہ نوجوانوں کو ٹریننگ دے کر اسکل انڈیا پروگرام کو رفتار عطا کی جاسکے۔
این ایف ایل کے پاس گیس پر مبنی5 امونیا –یوریا پلانٹ ہیں، جن میں سے نانگل اور بھٹنڈا پلانٹ پنجاب میں، پانی پت پلانٹ ہریانہ میں اور دو پلانٹ مدھیہ پردیش کے گونا ضلع کے وجے پور میں ہے۔
وزارت دفاع
ڈی اے سی نے 38900 کروڑ روپئے کی مالیت کے مختلف پلیٹ فارموں اور سامان کی خریداری کی منظوری دی
اندرون ملک ڈیزائن اور سامان کی تیاری پر توجہ؛ بھارتی صنعت سے 31130 کروڑ روپئے کے سامان کی خریداری کی جائے گی
نئی دہلی،2 جولائی، موجودہ حالات میں اور اپنی مسلح افواج کو ہماری سرحدوں کے لیے مستحکم بنانے کی ضرورت کو دیکھتے ہوئے اور ‘آتم نربھر بھارت’ کے وزیر اعظم جناب نریندر مودی کے ولولہ انگیز نعرے کے عین مطابق دفاعی خریداری کونسل  نے آج کی اپنی میٹنگ میں، جورکشا منتری جناب راج ناتھ سنگھ کی صدارت میں منعقد ہوئی، بھارت کی مسلح فوجوں کو درکار مختلف پلیٹ فارموں اور سامان کی خریداری کی منظوری دی۔ تقریباً 38900 کروڑ روپئے کی مالیت کی تجاویز کو منظور کیا گیا۔
اندرون ملک ڈیزائن تیار کرنے اور ترقی پر توجہ دیتے ہوئے ان تجاویزمیں بھارتی صنعت سے 31130 کروڑ روپئے کے سامان کی خریداری شامل ہے۔ یہ سامان بھارت میں تیار کیا جائے گا جس میں دفاعی صنعت، مختلف ایم ایس ایم ایز کے ساتھ شرکت کرے گی جن کا اس میں اہم رول ہوگا۔ ان پروجیکٹوں میں دیسی سامان کا حصہ پروجیکٹ کی لاگت کا 80 فیصد تک ہوگا۔ ان پروجیکٹوں میں سے ایک بڑی تعداد دفاعی تحقیق وترقی کی تنظیم  کی طرف سے ملک کی صنعت کو ٹیکنالوجی کی منتقلی ان میں پناکا گولہ بارود، بی ایم پی ، اسلحہ کی بہتر شکل ا ور بھارتی فوج کے لیے سافٹ ویئر والے ریڈیو، طویل فاصلے تک زمین سے وار کرنے والے گروز میزائل سسٹم اور بھارتی بحریہ اور فضائیہ  کے لیے آسترا میزائل شامل ہیں۔ اس سامان کی ڈیزائن اور تیاری کی تجاویز کی لاگت 20400 کروڑ روپئے ہوگی۔
نئے / زائد میزائل نظاموں کی خریداری سے فوج کی تینوں شاخوں کی کام کرنے کی صلاحیت بڑھ جائے گی۔ پناکا میزائل سسٹم کی خریداری سے فاضل ریجیمنٹیں قائم کی جاسکیں گی جب اس طرح کی ایک ریجیمنٹ فوج میں پہلے ہی شامل کی جاچکی ہے، طویل فاصلے والے زمین سے وار کرنے کے قابل میزائلوں کے حصول سے جن کی وار کرنے کی صلاحیت 1000 کلو میٹر ہوگی، بحریہ اور فضائیہ کی حملہ کرنے کی موجودہ صلاحیتوں میں اضافہ ہوجائے گا۔ اسی طرح آسترا میزائلوں کی شمولیت جن سے دیکھنے کی صلاحیت کی حد سے بھی زیادہ آگے وار کیا جاسکے گا وہ بحریہ اور فضائی وار کرنے کی صلاحیت میں زبردست اضافے کا باعث ہوں گے۔
لڑاکا اسکواڈرنوں میں اضافہ کرنے کی بھارتی فضائیہ کی طویل عرصے سے محسوس کی جانے والے ضرورت پر توجہ دیتے ہوئے ڈی اے سی نے 21 مگ 29 کی حصولی کی تجویز منظور کی ہے اور موجودہ 59 مگ 29 طیاروں کا درجہ بڑھانے اور 12ایس یو30 ایم کے 1 طیاروں کی خریداری کی جاسکے گی۔ مگ 29 طیاروں کی خریداری اور ان کا روس کی طرف سے درجہ بڑھانے پر لاگت 7418 کروڑ روپئے آنے کا اندازہ ہےجبکہ ایس یو 30 ایم کے 1 ہندوستان ایروناٹکس لمیٹڈ  سے تخمیناً 10730 کروڑ روپئے میں خریدے جائیں گے۔
محنت اور روزگار کی وزارت
ایمپلائیز اسٹیٹ انشورنس کارپوریشن نے ہسپتال کے بنیادی ڈھانچے کو جدید بنانے کے لیے ’نارمان سے شکتی‘پہل شروع کی
شیاملی بازار، اگرتلہ  اور اڈوکی  میں نئے 100 بستروں والے ایمپلائز اسٹیٹ انشورنس کارپوریشن اسپتال کے قیام کے لیے اصولی طور پر منظوری دی
محنت اور روزگار کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں بتایا کہ 3-4 دسمبر کو ملازمین کی ریاستی بیمہ کارپوریشن  کی میٹنگ کے دوران محنت اور روزگار کی وزارت نے 2022، بنیادی ڈھانچے کو جدید بنانے کے لیے ای ایس آئی سی کی طرف سے 'نرمان سے شکتی' کے نام سے ایک پہل پیش کی گئی ۔ اس اقدام میں ای ایس آئی سی اسکیم  ہسپتالوں اور ڈسپنسریوں کی مرحلہ وار اپ گریڈیشن/جدید کاری، کرے گی جس میں 100/200/500 بستروں کے لیے معیاری ڈیزائن کی تشکیل بہتر جدید سہولیات کے حامل ہسپتال، پروجیکٹ کی نگرانی/نگرانی کے لیے آن لائن ریئل ٹائم ڈیش بورڈ، تعمیر کے معیار کو یقینی بنانے کے لیے نئی عمارتی ٹیکنالوجیز کو اپنانا، تاخیر کا خاتمہ، لاگت میں اضافے وغیرہ، زمین/جائیداد کے دستاویزات کی ڈیجیٹلائزیشن وغیرہ شامل ہے۔
جناب تیلی نے کہا کہ ای ایس آئی کارپوریشن نے 3-4 دسمبر 2022 کو اپنی میٹنگ میں شیاملی بازار، اگرتلہ  اور اڈوکی  میں 100 بستروں والے نئے ای ایس آئی سی اسپتال کے قیام کے لیے اصولی منظوری دی تھی۔ ای ایس آئی سی نے ای ایس آئی سی نرسنگ کالجوں میں بیمہ شدہ افراد کے وارڈز  کے لیے نشستوں کی تعداد بڑھانے کے ساتھ ساتھ پی ایچ ڈی، ماسٹر آف ڈینٹل سرجری  اور نرسنگ اور پیرامیڈیکل کورسز کو مرحلہ وار شروع کرنے کی بھی قانونی منظوری / اجازت کا منصوبہ بنایا ہے۔
تحریری جواب میں کہا گیا کہ ا ی ایس آئی کارپوریشن نے 03-04 دسمبر 2022 کو ہونے والی اپنی میٹنگ میں، ایکویٹی میں اضافی فنڈز کے ایک حصے کی سرمایہ کاری کے لیے اصولی منظوری دی ہے، جو کہ ایکسچینج ٹریڈڈ فنڈز  تک محدود ہے۔
وزارت خزانہ
انکم ٹیکس محکمے نے گوہاٹی میں چھاپے مارے
نئی دہلی 26 دسمبر 2020:انکم ٹیکس کے محکمے نے شمال مشرقی بھارت کے تین ممتاز ٹھیکے داروں کے معاملوں میں 22 دسمبر 2020 کو تلاشی اور سرے کی کارروائی شروع کی، ان میں سے ایک گروپ ہوٹلوں کے کاروبار میں بھی سرگرم ہے۔ تلاشی اور سروے کی کارروائیاں گوہاٹی ، دہلی ، سیلاپاتھر اور پتھ سالا کے چودہ مقامات پر کی جارہی ہیں۔
تین گروپوں کے خلاف خاص الزام یہ ہے کہ انہوں نے کولکتہ کی بعض مشتبہ فرضی کمپنیوں سے غیر مجازی قرضے حاصل کئے تھے، ان تین گروپوں نے کئی برسوں تک اپنے مجموعی منافع کو پوشیدہ رکھا اور کولکتہ اور گوہاٹی سے باہر کے اینٹری آپریٹروں کے ذریعہ بنا حساب کتاب کی رقومات کو کاروبار میں لگایا ۔
تلاشی کی کارروائی کمپنیوں سے قرض یا پریمیم لئے گئے وہ صرف کاغذ پر موجود ہیں اور ان کا کوئی بزنس نہیں ہے۔ اینٹری آپریٹروں نے اس بارے میں پوچھے جانے پر اعتراف کیا کہ فرضی کمپنیوں سے ان گروپوں کو ضمانت کے بغیر جو قرض/ حصص حاصل ہوئے وہ غیر مجاز اور بوگس ہیں، تلاشی کے دوران سکیورٹیزپریمیم کے ذریعہ رقوامات کے لین دین کے ثبوت ملے ہیں، اس طرح کے ثبوت ملے کہ 65 کروڑ روپے تک کی رقومات کو فرضی کمنپیوں کو استعمال کرتے ہوئے باقاعدہ کھاتوں میں واپس لایا گیا ، اس سے گروپ کی بناحساب کتاب کی آمدنی کا علم ہوتا ہے۔ اس طریقے سے کتنی رقوم کو ٹیکس سے بچایا گیا اس کا پتہ لگانے کے لئے کام جاری ہے۔
تلاشی کی کارروائی کے دوران معلوم ہوا کہ ان میں سے ایک گروپ نے ہوٹلوں سے کاروبار میں 50 فی صد تک بھاری رقومات لگائی تھیں۔ اس کی تحقیقات کی جارہی ہے۔ یہ بھی پتہ چلا ہے کہ اس گروپ کے بعض افراد نے نقد رقومات ادا کرکے زیورات خریدے۔ نقد خریداری کے بارے میں بھی چھان بین کی جارہی ہے۔ اب تک 9.79 لاکھ روپے کے زیورات ضبط کئے گئے ہیں۔ اس کے علاوہ دو کروڑ روپے سے زیادہ کی مالیت کے زیورات خرید نے کے لئے جو رقم استعمال کی گئی اس کی بھی چھان بین کی جارہی ہے۔ 2.95 کروڑ روپے نقد ضبط کئے گئے ہیں۔ تلاشی اور سروے کی کارروائی میں اب تک 100 کروڑ روپے کی غیر اعلان شدہ رقومات کا پتہ لگایا گیا ہے۔ ایک لاکر پکڑا گیا ہے جس پر ابھی کام شروع نہیں کیا گیا ہے۔
مزید چھان بین جاری ہے۔
وزیراعظم کا دفتر
وزیر اعظم 18 جنوری کو بستی ضلع میں منعقد ہونے والے سانسد کھیل مہاکمبھ 23-2022 کے دوسرے مرحلے کا افتتاح کریں گے
وزیر اعظم جناب نریندر مودی 18 جنوری، 2023 کو دوپہر 1 بجے ویڈیو کانفرنسنگ کے ذریعے بستی ضلع میں منعقد کیے جانے والے سانسد کھیل مہاکمبھ 23-2022 کے دوسرے مرحلے کا افتتاح کریں گے۔ بستی سے لوک سبھا کے رکن پارلیمنٹ جناب ہریش دویدی کے ذریعہ بستی ضلع میں سانسد کھیل مہاکمبھ کا انعقاد سال 2021 سے کیا جا رہا ہے۔
سانسد کھیل مہاکمبھ 23-2022 دو مرحلوں میں منعقد کیا جا رہا ہے۔ پہلا مرحلہ 10 سے 16 دسمبر، 2022 تک منعقد کیا گیا تھا اور کھیل مہاکمبھ کا دوسرا مرحلہ 18 سے 28 جنوری، 2023 تک منعقد کیا جائے گا۔
کھیل مہاکمبھ میں ان ڈور اور آؤٹ ڈور دونوں قسم کے کھیلوں جیسے کشتی، کبڈی، کھو کھو، باسکٹ بال، فٹ بال، ہاکی، والی بال، ہینڈ بال، شطرنج، کیرم، بیڈمنٹن، ٹیبل ٹینس وغیرہ میں متنوع مقابلوں کا انعقاد کیا جاتا ہے۔ ان کے علاوہ کھیل مہاکمبھ کے دوران مضمون نویسی، پینٹنگ، رنگولی بنانے وغیرہ کے مقابلے بھی ہوتے ہیں۔
کھیل مہاکمبھ ایک نئی پہل ہے جو ضلع بستی اور آس پاس کے علاقوں کے نوجوانوں کو اپنی کھیلوں کی صلاحیتوں کو ظاہر کرنے کا موقع اور پلیٹ فارم فراہم کرتا ہے اور انہیں کھیل کو کیریئر کے آپشن کے طور پر لینے کی ترغیب دیتا ہے۔ یہ علاقے کے نوجوانوں میں نظم و ضبط، ٹیم ورک، صحت مند مقابلے، خود اعتمادی اور قوم پرستی کے جذبے کو ابھارنے کی بھی کوشش کرتا ہے۔
کامرس اور صنعت کی وزارتہ
وزیراعظم نے وانجیہ بھون کا سنگ بنیاد رکھا
وزیراعظم نریندر مودی نئی دلی میں وانجیہ بھون کے سنگ بنیاد رکھنے کے موقع پر لوح کی نقاب کشائی کرتے ہوئے
نئی دہلی، 22 جون / وزیراعظم جناب نریندر مودی نے آج نئی دہلی میں تجارت کے محکمہ کے نئے آفس کمپلیکس وانجیہ بھون کا سنگ بنیاد رکھا۔ اس موقع پر خطاب کرتے ہوئے وزیراعظم نے برآمدات میں اضافے کی ضرورت پر زور دیا اور کہا کہ ریاستوں کو اس کوشش میں سرگرم شراکت دار بنانا چاہئے۔ انہوں نے کہا کہ تجارت کے محکمہ کو یہ عزم کرنا چاہئے کہ وہ مجموعی عالمی برآمدات میں بھارت کی حصہ داری موجودہ ایک اعشاریہ چھ فیصد سے بڑھا کر کم از کم تین اعشاریہ چار فیصد کر دے ۔ انہوں نے مزید کہا کہ درآمدات میں کمی لانے کے لئے گھریلو مینوفیکچرنگ آؤٹ پُٹ بڑھانے کی کوششیں کی جانی چاہئیں۔
وزیراعظم نے اس بات پر اعتماد کا اظہار کیا کہ رکاوٹیں دور کرنے سے بھارت کے تجارتی شعبے کے لئے راستہ مزید ہموار ہوگا اور اس سے ملک کے نوجوانوں کے عزائم کی تکمیل میں مدد ملے گی۔ وزیراعظم نے کہا کہ مختصر مدت میں 8 ہزار 700 کروڑ روپے کا لین دین کرنے والے گورنمنٹ ای-مارکیٹ پلیس نے ڈیجیٹل ٹیکنالوجی کو اختیار کرنے کے فوائد کو اجاگر کیا ہے اور انہوں نے تجارت کے محکمہ سے اپیل کی کہ وہ جی ای ایم کی مزید توسیع کے لئے کام کرے اور ملک کے ایم ایس ایم ای شعبہ کے فائدے کے لئے اس کا استعمال کرے۔ وزیراعظم نے جی ایس ٹی کے فوائد پر بھی خطاب کیا اور کہا کہ حکومت عوام دوست ،ترقی دوست اور سرمایہ کاری دوست ماحول پیدا کرنے کے لئے بھر پور کوششیں کررہی ہے ۔ انہوں نے کہا کہ بھارت اب عالمی سطح پر ٹاپ پانچ فنٹیک ممالک میں شامل ہو گیا ہے اور ‘ایز آف ٹریڈنگ ’اور ‘ایز آف ڈوئنگ بزنس ’ جیسے شعبوں کا تعلق ایک بین مربوط دنیا میں ‘ایز آف لیونگ’ سے ہے۔
اس موقع پر تجارت اور صنعت اور شہری ہوا بازی کے وزیر جناب سریش پربھو نے کہا کہ وانجیہ بھون سے ایک چھت کے نیچے تجارت کے تمام محکموں کو لا کر تجارت کرنے کو آسان بنانے میں مدد ملے گی۔ اس عمارت کی تعمیر جب مکمل ہو جائے گی ، یہ ایک ماڈرن اور ماحولیات دوست عمارت ہوگی۔ وزیراعظم کے اقدامات کی ستائش کرتے ہوئے جناب پربھو نے کہا کہ اس حکومت نے ہر ایک شعبے کی ترقی پر توجہ دی ہے ۔ انہوں نے کہا کہ تجارت کی وزارت برآمدات کے فروغ کے لئے اسٹریٹجیز پر کام کر رہی ہے ۔
اس موقع پر وزیراعظم نے ایک پودا لگایا ۔ ہاؤسنگ اور شہری امور کے وزیر مملکت  جناب ہردیپ سنگھ پوری ، تجارت اور صنعت کے وزیر مملکت جناب سی آر چودھری اور تجارت کی سکریٹری محترمہ ریتا تیوشیا نیشنل بلڈنگس کنسٹرکشن کارپوریشن  اور تجارت و صنعت کی وزارت کے سینئر افسران کے ہمراہ اس موقع پر موجود تھے۔
وانجیہ بھون کی تعمیر 226 کروڑ کی لاگت سے ہو رہی ہے اور دسمبر 2019 تک اس کے پورا ہونے کی امید ہے ۔
3245U. No.
(Visitor Counter : 68